
«Kroppen min eier jeg» - i barnehagen
Kjære foresatte 
I løpet av perioden ................ skal vi i (xxx avdeling) i barnehagen lære mer om kropp, grenser og seksuelle overgrep. I samlinger vil vi vise animasjonsserien «Kroppen min eier jeg» og bruke et sett med samtalekort utarbeidet av Redd Barna for å snakke om innholdet i filmene. Dette er materiell for barnehager utviklet av Redd Barna, og vi er glade for å samarbeide med Redd Barna om å ta det i bruk. 
Alle barn har rett til å bestemme over sin egen kropp. Derfor trenger de trygge voksne som snakker med dem om hvordan de kan sette egne grenser, og forstå og vise respekt for andres grenser.
Seksuelle overgrep mot barn skjer oftere og nærmere enn vi tror. En av fire ungdommer har vært utsatt for seksuelle overgrep eller seksuelle krenkelser i løpet av oppveksten. De fleste overgrepene ble begått av en jevnaldrende, men også noen er utsatt for overgrep av en voksen i eller utenfor familien.[footnoteRef:1]  [1:  2023 Nova rapport nr. 11/23 Vold og overgrep mot barn og unge Omfang og utviklingstrekk 2007–2023] 


Mange barn forteller ikke hva de er utsatt for. Det kan være fordi de ikke vet at det er ulovlig, eller at de kan få hjelp. De kan føle at det er deres egen skyld, eller frykte at voksne skal bli sinte eller lei seg. I vår barnehage skal vi være trygge voksne som bidrar til å bryte tausheten ved å snakke med barn om kropp, grenser og overgrep. Gjennom å bruke samtaleopplegget «Kroppen min eier jeg» vil vi forklare hva overgrep er og hvor barn kan få hjelp, og fortelle at det aldri er barns skyld om de opplever det. Dette vil gjøre barn bedre i stand til å beskytte seg selv, si i fra, og respektere andres grenser.
Samtaler og åpenhet rundt seksualitet og seksuelle overgrep er i tråd med rammeplan for barnehager; “barnehagen skal bidra til at barna utvikler et bevisst forhold til retten til å bestemme over egen kropp og respekt for andres grenser”.
For å se filmene, lære mer om temaet og finne råd om hvordan man kan snakke med barn, se nettsiden til Redd Barna: www.reddbarna.no/jegerher 
Er det noe du lurer på rundt «Kroppen min eier jeg» er du velkommen til å ta kontakt med oss i barnehagen, vi svarer gjerne på spørsmål. Dere foresatte vil også få tilsendt en kort nettbasert spørreundersøkelse etter at samlingene er gjennomført. 

Med vennlig hilsen,
Xx Barnehage

